Kadi Toom

Kadi Toom (sündinud 8. märtsil 1982 Kohilas) on eesti laulja.

Haridustee 
Kadi on lõpetanud Kohila Gümnaasiumi 2000. aastal. Kooli kõrvalt käis ta klaveritundides ning õppis omal käel kitarri. 2005. aastal omandas Kadi Tallinna Ülikoolis bakalaureusekraadi reklaami ja meedia erialal.

Karjäär 
Esinemist alustas Kadi Toom koolibändi Stele solistina ning 1998. aastast Kohila ansamblis Still Alive, kuid suuremat tähelepanu pälvis omaaegsel TV1 lauluvõistlusel "Uus viis" lauluga "Leides". Ta osales samal võistlusel veelgi, kuid suurem edu saatis teda Eesti Televisiooni lauluvõistlusel "Kaks takti ette" 1999. aastal, kus saavutas 4. koha.

Kadi omanimelisse ansamblisse Kadi Toom Band kuuluvad lisaks Kadile kitarrist Kaido Kodumäe, klahvpillimängija Tarmo Sillaots, bassist Toivo Nilson ja trummar Raido Lilleberg.

Diskograafia 
Kadi Toom on avaldanud mitu albumit ja singelplaati, tema tuntumate laulude seas on "Leides", "Kuulun sulle ma", "We Are Not Done", "Sulle päike ma", "Play" jm.

Eurovisiooni Eesti eelvoor 
Ta on osalenud solistina Eurolaulu konkursil 2001. ja 2003. aastal ning mitmetel muudel puhkudel taustalauljana (Eha Urbsalu, Carola Szücs, Arne Lauri, Erik Meremaa).

Televisioon 
Aastal 2008 osales ta TV3 laulusaates "Laulud tähtedega".

Isiklikku
Kadi Toomi elukaaslane on helilooja ja produtsent Glen Pilvre.

Toom on taimetoitlane. Ta on bodybalance'i treener. 2011. aastal avas ta Kohilas kohviku Omamoodi.

Viited

Välislingid 
 

Eesti lauljad
Sündinud 1982